# ডেভিড লিঞ্চ

| ডেভিড লিঞ্চ |
| --- |
| David Lynch |
| ২০১৭ সালে কান চলচ্চিত্র উৎসব-এ লিঞ্চ |
| জন্ম | ডেভিড কিথ লিঞ্চ (১৯৪৬-০১-২০)২০ জানুয়ারি ১৯৪৬ মিসোলা, মন্টানা, মার্কিন যুক্তরাষ্ট্র |
| মৃত্যু | ১৫ জানুয়ারি ২০২৫(2025-01-15) (বয়স ৭৮) লস অ্যাঞ্জেলেস, মার্কিন যুক্তরাষ্ট্র |
| অন্যান্য নাম | জুডাস বুথ |
| মাতৃশিক্ষায়তন | পেনসিলভেনিয়া একাডেমি অব দ্য ফাইন আর্টস, ফিলাডেলফিয়া |
| পেশা | পরিচালক, চিত্রনাট্যকার, প্রযোজক, চিত্রশিল্পী, সঙ্গীতজ্ঞ, শব্দ প্রকৌশলী, চিত্রগ্রাহক, অভিনেতা |
| কর্মজীবন | ১৯৬৬–বর্তমান |
| দাম্পত্য সঙ্গী | * পেগি লেঞ্চ  (বি. ১৯৬৭; বিচ্ছেদ. ১৯৭৪)
* ম্যারি ফিস্ক  (বি. ১৯৭৭; বিচ্ছেদ. ১৯৮৭)
* ম্যারি সুইনি  (বি. ২০০৬; বিচ্ছেদ. ২০০৬)
* এমিলি স্টোফল  (বি. ২০০৯)
 |
| সন্তান | ৪ জন |
| পুরস্কার | পূর্ণ তালিকা |

**ডেভিড কিথ লিঞ্চ** (ইংরেজি: David Keith Lynch; ২০ জানুয়ারি, ১৯৪৬ — ১৫ জানুয়ারি, ২০২৫) ছিলেন একজন মার্কিন চলচ্চিত্র পরিচালক, প্রযোজক, চিত্রনাট্যকার, সুরকার, চিত্রশিল্পী এবং ভিডিও ও পারফরম্যান্স শিল্পী। লিঞ্চ ১৯৮০ সালে *দি এলিফ্যান্ট ম্যান*, ১৯৮৬ সালে *ব্লু ভেলভেট* এবং ২০০১ সালে *মুলহল্যান্ড ড্রাইভ*-এর জন্য তিনবার শ্রেষ্ঠ পরিচালনা বিভাগে একাডেমি পুরস্কারের মনোনয়ন লাভ করেছেন। এছাড়া তিনি কান চলচ্চিত্র উৎসব ও ভেনিস চলচ্চিত্র উৎসবে পুরস্কৃত হয়েছেন। যে তিনটি চলচ্চিত্রের জন্য অস্কার মনোনয়ন পেয়েছেন সেগুলোই তার নির্মিত সেরা চলচ্চিত্র। এছাড়া তিনি টেলিভিশন সিরিজ *টুইন পিক্‌স* নির্মাণ করে প্রশংসিত হয়েছেন। *দ্য গার্ডিয়ান* তাকে "এই যুগের সবচেয়ে গুরুত্বপূর্ণ পরিচালক" বলে বর্ণনা করে। অলমুভি তাকে "আধুনিক মার্কিন চলচ্চিত্র নির্মাণের রেনেসাঁ পুরুষ" বলে অভিহিত করে। তার চলচ্চিত্রের জনপ্রিয়তার জন্য তাকে "প্রথম জনপ্রিয় পরাবাস্তববাদী" আখ্যা প্রদান করা হয়।

## প্রারম্ভিক জীবন

ডেভিড কিথ লিঞ্চ ১৯৪৬ সালের ২০শে জানুয়ারি মন্টানা অঙ্গরাজ্যের মিসোলায় জন্মগ্রহণ করেন। তার পিতা ডোনাল্ড ওয়ালটন লিঞ্চ (১৯১৫-২০০৭) মার্কিন যুক্তরাষ্ট্রের কৃষি অধিদপ্তরের গবেষণা বিজ্ঞানী ছিলেন এবং মাতা এডউইনা "সানি" লিঞ্চ (বিবাহপূর্ব সান্ডহোম; ১৯১৯-২০০৪) ইংরেজি ভাষার শিক্ষক ছিলেন। লিঞ্চের দুজন প্র-মাতামহ ১৯শ শতাব্দীতে মার্কিন যুক্তরাষ্ট্রে আগত ফিনীয়-সুয়েডীয় অভিবাসী ছিলেন। লিঞ্চ প্রেসবাইটেরিয়ান ধর্মাবলম্বী হিসেবে বেড়ে ওঠেন। তার পিতার বদলির চাকরির কারণে তাদের পরিবারকে প্রায়ই বিভিন্ন স্থানে থাকতে হয়েছে। এর ফলে লিঞ্চের যখন দুই মাস বয়স তখন তার পিতামাতা তাকে নিয়ে স্যান্ডপয়েন্ট, আইডাহোতে চলে যান; দুই বছর পর তার ভাই জনের জন্মের পর তারা সপরিবারে স্পোকেন, ওয়াশিংটনে চলে যান। লিঞ্চের বোন মার্থা সেখানে জন্মগ্রহণ করেন। তাদের পরিবার এরপর ডারহাম, নর্থ ক্যারোলাইনা, বয়জি, আইডাহো, ও আলেকজান্ড্রিয়া, ভার্জিনিয়ায় বসবাস করেন।

ডেভিড কিথ লিঞ্চ
## চলচ্চিত্রসমূহ

### পূর্ণদৈর্ঘ্য

| সাল | চলচ্চিত্রের নাম | রটেন টম্যাটোস রেটিং | পুরস্কার |
| --- | --- | --- | --- |
| ১৯৭৭ | *ইরেজারহেড* | ৮৯% |  |
| ১৯৮০ | *দি এলিফ্যান্ট ম্যান* | ৯১% | অস্কার মনোনয়ন: পরিচালনা, চিত্রনাট্য সেজার: সেরা বিদেশী ছবি |
| ১৯৮৪ | *ডিউন* | ৬৩% |  |
| ১৯৮৬ | *ব্লু ভেলভেট* | ৯০% | অস্কার মনোনয়ন: পরিচালনা |
| ১৯৯০ | *ওয়াইল্ড অ্যাট হার্ট* | ৬৬% | পাম দর, কান চলচ্চিত্র উৎসব |
| ১৯৯২ | *টুইন পিক্‌স: ফায়ার ওয়াক উইথ মি* | ৫৩% |  |
| ১৯৯৭ | *লস্ট হাইওয়ে* | ৫৪% |  |
| ১৯৯৯ | *দ্য স্ট্রেইট স্টোরি* | ৯৫% |  |
| ২০০১ | *মুলহল্যান্ড ড্রাইভ* | ৮১% | অস্কার মনোনয়ন: পরিচালনা সেজার: সেরা বিদেশী ছবি |
| ২০০৬ | *ইনল্যান্ড এম্পায়ার* | ৭০% |  |

## তথ্যসূত্র

## বহিঃসংযোগ

* ডেভিড লিঞ্চ - দাপ্তরিক ওয়েবসাইট
* প্রাতিষ্ঠানিক ডেভিড লিঞ্চ ফাউন্ডেশন
* David Lynch at Allmovie
* ইন্টারনেট মুভি ডেটাবেজে ডেভিড লিঞ্চ (ইংরেজি)
* *এনসাইক্লোপিডিয়া ব্রিটানিকায়* ডেভিড লিঞ্চ
* David Lynch at Moviefone
* David Lynch at Rotten Tomatoes
* Bibliography of books and articles about Lynch  ওয়েব্যাক মেশিনে আর্কাইভকৃত ১৫ আগস্ট ২০১৮ তারিখে via UC Berkeley Media Resources Center
* Dugpa.com - Weekly News regarding David Lynch, Lynch Films on DVD, and Lynch Related Music Releases